

แค่ชื่อก็พอจะเดาได้นะครับ ว่าอาหารที่ผมจะพามาทานเป็นอาหารสัญชาติไหน "อิตาเลี่ยน"ครับ ร้านนี้ได้รับยกย่องให้เป็นร้านอาหารอิตาเลี่ยนที่ดีที่สุดร้านนึงในเอเซียแปซิฟิกเลยครับ โดยเชฟ Gianmaria Zanotti ครับ เปิดให้บริการมาตั้งแต่ปี 1998ครับผม


เส้นพาสต้าที่นี่ทำเส้นสดครับมีให้เลือกกว่า20เมนูเลยครับ แต่ผมสั่งเมนูวัดใจ เบสิคสุดคือ คาโบนาร่า ครีมสดๆกับเบคอนหอมดีครับ รสชาติเทียบกับเจ้าอื่นๆดูเหมือนไม่ต่างกันมากครับ แต่โดนเจ้าครีมสดๆหอมดีครับ


Parma Ham Pizza แป้งบางกรอบกับพาร์ม่าแฮม หอมกลิ่นเตามากครับ(750) ตั้งแต่เด็กผมเริ่มต้นทาน Pizzaก็จากร้านเชนดังเมื่อ20-30ปีก่อน ก็รู้จักแต่แป้งหนาๆขอบหนาๆ จนคนเริ่มทิ้งขอบกัน จนต้องทำการตลาดใหม่ให้ขอบมีไส้ต่างๆขึ้นมา จนตอนนี้มีหลายๆร้านที่ทำPizza แป้งบางกรอบ แบบออริจินอลและอบเตาถ่านแบบนี้ครับ ส่วนตัวไม่ค่อยได้ทานPizzaเท่าไหร่ ปต่ถ้าเลือกทานได้คงเลือกแบบบางกรอบแบบนี้ครับ


อีกเมนูนึงเป็นสเต็กเนื้อที่ทานแล้วไม่อยากให้หมดเลยครับ เนื้อนุ่มมมมมมมมากๆๆ ย่างมาชิ้นหนาๆ สั่งแบบ medium หอมกลิ่นถ่านท่ใช้ย่างมากๆครับ นานๆจะได้ทานสเต็กที่ย่างบนเตาถ่านซักที อร่อยมากๆครับ จานใหญ่มากๆ สุดๆจริงๆครับจานนี้ ประทับใจที่สุด 555555


ราคาอาหารที่นี่ค่อนข้างสูงกว่าร้านอาหารอิตาเลี่ยนที่อื่นๆครับ ราคาต่อหัวอยู่ที่ประมาณ800-1,200บาทครับผม


ร้านนี้เป็นกรุ้ปเชนครับ ร้านZANOTTI IL RISTORANTE ITALIANO อยู่ชั้น1 Saladeang Colonade Condominiumครับ เบอร์ติดต่อ 02-636-0002 และยังอีกมีหลายร้านอยู่ในเครือข่าย ภายใต้การดูแลของเชฟ Zanotti ครับ มีทั้งVino กรุงเทพและCaffe Turin อยู่นางลิ้นจี่ซอย9, Vino เขาใหญ่, Pizzeria Limoncello อยู่สุขุมวิท ซ.11, Volare อยู่สนามบินสุวรรณภูมิครับผม